ດາວທຽມ ທີ່ເຊົາໃຊ້ການແລ້ວ ຕົກໃສ່ ມະຫາສະມຸດປາຊີຟິກ
ດາວທຽມໜ່ວຍນຶ່ງ ທີ່ເຊົາໃຊ້ການແລ້ວ ຂອງສະຫະລັດ ຕົກລົງໃສ່ ເຂດມະຫາສະມຸດ ປາຊີຟິກ
ອົງການອະວະກາດຂອງສະຫະລັດກ່າວວ່າ ຊິ້ນສ່ວນຕ່າງໆຂອງດາວທຽມໜ່ວຍນຶ່ງທີ່ປົດປະ ຈຳການແລ້ວນັ້ນໄດ້ຕົກລົງມາສູ່ໂລກໃນບໍລິເວນມະຫາສະມຸດປາຊີຟິກ ສູນກາງປະຕິບັດງານຮ່ວມ ດ້ານອະວະກາດຂອງອົງການ NASA ທີ່ລັດກາລີຟໍເນຍແຈ້ງວ່າ ອົງການອະວະກາດຂອງສະຫະລັດຍັງສືບຕໍ່ພະຍາຍາມລົງຄວາມເຫັນຢ່າງຄັກແນ່ວ່າ ເວລາ ໃດທີ່ດາວທຽມຄົ້ນຄວ້າບັນຍາກາດຊັ້ນເທິງຫຼື UARS ໄດ້ກັບຄືນເຂົ້າມາສູ່ບັນຍາກາດຂອງ ໂລກ ອົງການ NASA ກ່າວວ່າ ຄວາມສ່ຽງຕໍ່ຄວາມປອດໄພຂອງສາທາລະນະຊົນຈາກຊິ້ນສ່ວນ ຂອງດາວທຽມທີ່ຕົກລົງມາແມ່ນມີນ້ອຍຫຼາຍ ອົງການອະວະກາດຂອງສະຫະລັດໄດ້ເຕືອນ ບໍ່ໃຫ້ຜູ້ຄົນຈັບບາຍຊິ້ນສ່ວນທີ່ຕົກລົງມາ ຊຶ່ງອາດກະຈັດກະຈາຍຢູ່ຕາມເສັ້ນທາງທີ່ຍາວກວ່າ 800 ຫຼັກກິໂລແມັດ ອົງການ NASA ໄດ້ສົ່ງດາວທຽມຄົ້ນຄວ້າໜ່ວຍນີ້ຂຶ້ນສູ່ວົງໂຄຈອນໃນປີ 1991 ໃນການ ປະຕິບັດງານເປັນເວລາ 3 ປີເພື່ອສຶກສາເບິ່ງລະດັບຂອງໂອໂຊນໃນບັນຍາກາດ ອົງການ NASA ໄດ້ປົດປະຈຳການດາວທຽມໜ່ວຍນີ້ໃນປີ 2005 ດາວທຽມດັ່ງກ່າວໄດ້ຖືກບັງຄັບໃຫ້ມາຢູ່ໃນວົງໂຄຈອນລະດັບຕໍ່າເພື່ອຫຼີກລ້ຽງບໍ່ໃຫ້ຕຳກັນ ກັບສະຖານີອະວະກາດນາໆຊາດ ດາວທຽມໜ່ວຍນີ້ ແມ່ນວັດຖຸທີ່ໃຫຍ່ທີ່ສຸດ ຈາກອະວະ ກາດທີ່ໄດ້ຕົກລົງມາສູ່ໂລກ ນັບແຕ່ສະຖານີອະວະກາດ Skylab ໄດ້ຕົກລົງມາໃສ່ເຂດພາກ ຕາເວັນຕົກຂອງອອສເຕຣເລຍ ເມື່ອ 32 ປີກ່ອນ